जम्मू-श्रीनगर राष्ट्रीय राजमार्ग पर सुरक्षा बलों पर गोली चलाने के बाद जम्मू और रियासी जिले के झज्जर कोटली वन क्षेत्र में आतंकवादियों को पकड़ने के लिए घेराबंदी और तलाश अभियान शुरू किया गया. घटना के बाद आतंकवादी ककरियाल के जंगल में भाग गये थे. एक वरिष्ठ पुलिस अधिकारी ने बताया कि अभियान के दौरान एक ग्रामीण ने सुरक्षा बलों को बताया कि 3 आतंकवादी बुधवार रात उनके घर में घुस आये और उनसे कपड़े और खाना मांगा जिसके बाद वे फरार हो गए.